b'\n_START_ARTICLE_\n\xc5\xbdelezni\xc5\xa1ka postaja Jesenice\n_START_SECTION_\nZgodovina\n_START_PARAGRAPH_\n26. avgusta 2011 sta na podro\xc4\x8dju \xc5\xbeelezni\xc5\xa1ke postaje tr\xc4\x8dila tovorni in potni\xc5\xa1ki vlak, pri \xc4\x8demer je bilo 34 potnikov po\xc5\xa1kodovanih (od tega devet huje); med \xc5\xbertvami je bilo 29 Slovencev, trije Nemci in dva Belgijca. Nesre\xc4\x8do naj bi zakrivil strojevodja potni\xc5\xa1kega vlaka, ki je bil na poti iz Jesenic v Novo Gorico, ki naj bi prezgodaj odpeljal s postaje in posledi\xc4\x8dno \xc4\x8delno tr\xc4\x8dil v tovorni vlak, ki je bil na istem tiru, okoli 150 m od perona. Sredi septembra istega leta pa so mediji poro\xc4\x8dali, da preiskovalci ne morejo dokazati krivde strojevodje, saj tiskalna naprava postaje, ki bele\xc5\xbei vse premike kretnic, signale,..., ni delovala pravilno in v nesre\xc4\x8di se je po\xc5\xa1kodovala tudi \xc4\x8drna skrinjica potni\xc5\xa1kega vlaka; strojevodja je namre\xc4\x8d zanikal krivdo reko\xc4\x8d, da je speljal na podlagi signalnega znaka._NEWLINE_Preiskovalna komisija je konec oktobra 2011 podala poro\xc4\x8dilo, da je bil krivec za nesre\xc4\x8do strojevodja potni\xc5\xa1kega vlaka, ki je prezgodaj speljal kljub rde\xc4\x8di signalni lu\xc4\x8di.'